wickkiey/tamil-wikipedia-chunked huggingface dataset:
# முக்குவர்

## மேலும் பார்க்க

- முக்குவர் சட்டம்
- இலங்கை சாதியமைப்பு
- கிழக்கிலங்கைத் தமிழர்களின் வரலாறு  
- *The Mukkuva law: or, The rules of succession among the Mukkuvars of இலங்கை*. / By C. Brito, Imprint Colombo, H. D. Gabriel, 1876
- *Sri Lankan Tamil society and heritage* by Prof Sivathamby
- *Tamils of Sri Lanka: historical roots of Tamil identity* By S. K. Sitrampalam
- *The ancient myths of the aborigines* Kerala Calling, July 2004 by Dr. M.V Vishnu Namboodiri
# வார்ப்புரு:புதிய அறிவியல் தமிழ் பங்களிப்பாளர்

<div>
**வணக்கம்**, ****!  
தமிழ் விக்கிப்பீடியாவில் அறிவியல் தமிழ் கட்டுரைகள் பங்களித்திருப்பதற்கு என் மகிழ்ச்சியையும் நன்றியையும் தெரிவித்துக் கொள்கிறேன். அறிவியலைத் தமிழுக்கும், தமிழ் பேசுவோருக்கு அறிவியலையும் எடுத்துச்செல்வதில் உங்கள் பங்களிப்பு உதவியாக அமையும். கலைச்சொற்கள் உதவி தேவைப்படின் கலைச்சொல் ஒத்தாசை பக்கத்தில் கேளுங்கள். தமிழ் உசாத்துணைகள் உதவி தேவை எனின் :உசாத்துணைப் பக்கத்தில் கேக்கவும். உங்களுக்கு ஈடுபாடு இருக்கக் கூடிய மேலதிக இணைப்புகள்:
- விக்கிப்பீடியா:விக்கித் திட்டம் உயிரியல்
- விக்கிப்பீடியா:விக்கித் திட்டம் இயற்பியல்
- விக்கிப்பீடியா:விக்கித் திட்டம் தனிமங்கள்
- விக்கிப்பீடியா:விக்கித் திட்டம் மருத்துவம்
- விக்கிப்பீடியா:விக்கித் திட்டம் பொறியியல்
- தலைப்புகள் பட்டியல்களின் பட்டியல்
</div>
<noinclude>  
</noinclude>
# வலைவாசல்:கருநாடக இசை/அறிமுகம்

**கருநாடக இசை** தென்னிந்திய இசை வடிவமாகும். உலகின் தொன்மையான இசைவடிவங்களிலொன்றாகக் கருதப்படுகின்றது. தியாகராஜ சுவாமிகள், முத்துசுவாமி தீட்சிதர், சியாமா சாஸ்திரிகள் என்னும் மூவரும் கர்நாடக இசையின் மும்மூர்த்திகள் எனக் கருதப்படுகிறார்கள். இவர்கள் இயற்றிய ஆயிரக்கணக்கான பாடல்கள் இன்றுவரை கர்நாடக இசையின் உயிர் நாடியாக உள்ளன. இம்மூவருக்கும் முன்னர் ஆதி மும்மூர்த்திகள் என முத்துத் தாண்டவர், அருணாசலக் கவிராயர், மாரிமுத்துப் பிள்ளை என்னும் முப்பெரும் இசை அறிஞர்கள் சீர்காழியில் வாழ்ந்து கருநாடக இசையை செப்பமுற வளர்த்தனர். இவர்கள் தியாகராஜ சுவாமிகள் போன்றோருக்கு வழிகாட்டிய முன்னோடிகள். ஆதி மும்மூர்த்திகள் பாடிய இசைப்பாடல்கள் புகழ்பெற்ற தமிழ்ப்பாடல்கள்.
# தொல்காப்பியம் நச்சினார்க்கினியர் உரை

பண்டைய உரையாசிரியர்களில் உச்சிமேல் கொள்ளும் புலவராகப் போற்றப்பட்டவர் நச்சினார்க்கினியர். இவரது காலம் 14 ஆம் நூற்றாண்டு. இவர் பல நூல்களுக்கு உரை எழுதியுள்ளார். அவற்றுள் ஒன்று தொல்காப்பிய உரை. இவரது உரையில் பல சிறப்புகள் உள்ளன. அவற்றுள் ஒன்று இவர் தமது உரைநூல்களில் 83 நூல்களை மேற்கோள் காட்டி எடுத்தாண்டுள்ளதாகும். அந்த நூல்கள்:
# தொல்காப்பியம் நச்சினார்க்கினியர் உரை

### 81-83

1. வசைக்கூத்து
1. வளையாபதி
1. விளக்கத்தார் கூத்து
# தொல்காப்பியம் நச்சினார்க்கினியர் உரை

## உரை நலம்

இவரது உரையில் காணப்படும் நயப்பாடுகளில் சில:
- படிமை - தவ்வேடம்
- ஒடு - ஓடு, ஆல் - ஆன், மூன்றாம் வேற்றுமை உருபுகளை உயிர் வரும்போது ஓடு, ஆன் என எழுதுவது.
- தொல்காப்பிய நூற்பாக்களுக்கு வேறு பாடம் கொள்ளுதல்.
- பல ஈறுகளால் முடிவனவற்றைத் தொகுத்து முடித்தலின் தொகைமரபு எனப்பட்டது.
# தொல்காப்பியம் நச்சினார்க்கினியர் உரை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, முதல் பாகம், பதிப்பு 2005
- தொல்காப்பியம் எழுத்ததிகார மூலமும் மதுரைப் பரத்துவாசி நச்சினார்க்கினியர் உரையும், புன்னாலைக் கட்டுவன் பிரயஸ்ரீ சி. கணேசையர் எழுதிய உரைவிளக்கக் குறிப்புகளுடன் ஈழகேசரி அதிபதி நா. பொன்னையா அவர்களால் சுன்னாகம் திருமகள் அச்சகத்தில் பதிப்பிக்கப்பட்டவை. 1937
- தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக்கழக வெளியீடு, 1962
- தொல்காப்பியம் பொருளதிகாரம் நச்சினார்க்கினியர் உரை, சைவசித்தாந்த நூற்பதிப்புக்கழக வெளியீடு, 1965
# காதுக் கவசம்

**காதுக் கவசம்** அதிக ஒலி மற்றும் இரைச்சல் உள்ள இடங்களில் வேலை செய்வோரின் காதுகளைப் பாதுகாப்பதற்காக அணியப்படுவது அமைப்பு ஆகும். சில நேரங்களில் இது தலைக்கவசத்தோடு பொருத்தப்பட்டு இருக்கும்.
# காதுக் கவசம்

## வகைகள்

1. குளிரைத்தடுக்க வேண்டி கடுங்குளிர் பிரதேசங்களிலும் குளிர்காலங்களிலும் காதுகளினை பாதுகாத்து குளிரறியாதிருக்க உபயோகிக்கும் காதுக்கவசம்.
1. பெருத்த ஒலிகள் எழும் பதுதிகளில் இவை சத்தம் காதினுள் புகாது தடுக்க வல்லவை.
# அமானி வில்லியம்ஸ் ஹண்ட் அப்துல்லா

**அமானி வில்லியம்ஸ் அப்துல்லா** (ஆங்கிலம்: *Amani Williams Hunt Abdullah*; (மலாய் *Amani Williams Hunt bin Abdullah*) (பிறப்பு: மே 21, 1953) மலேசியாவில் பழங்குடியினர் மக்களின் உரிமைகளுக்காகப் போராடி வரும் ஒரு சமூக நீதியாளர். தீபகற்ப மலேசியா பழங்குடியினர் கழகத்தின் தலைவராகச் செயலாற்றியவர்.  
மலேசியப் பூர்வீக மக்களின் முதல் ஆண் வழக்குரைஞர். மலேசியாவின் 13வது தேர்தலில் போட்டியிடும் முதல் மலேசிய பூர்வீகக் குடியினர். தீபகற்ப மலேசியாவின் வரலாற்றிலேயே ஒரு பூர்வீகக் குடியினர் தேர்தலில் நிற்பது இதுவே முதல் முறை.  
மலேசியாவில் 149,512 பழங்குடியினர் மக்கள் வாழ்கின்றனர். அவர்களில் மூன்றே மூன்று பேர்தான் வழக்குரைஞர்களாகப் பணியாற்றுகின்றனர். அவர்களில் ஒருவர் அமானி வில்லியம்ஸ் அப்துல்லா. மற்ற இருவரும் பெண்கள்.
# அமானி வில்லியம்ஸ் ஹண்ட் அப்துல்லா

## வாழ்க்கைக் குறிப்பு

*Bah Tony* என்று ஓராங் அஸ்லி மக்களால் அன்பாக அழைக்கப்படும் அமானி வில்லியம்ஸ், பேராக், தாப்பா, கம்போங் சுங்கை தெலோம் எனும் பழங்குடியினர் கிராமத்தில் பிறந்தவர். ஆரம்பக் கல்வியை தாப்பா தொடக்கப் பள்ளியிலும், இடைநிலைப் பள்ளியை தாப்பா ஆங்கிலப் பள்ளியிலும் முடித்துக் கொண்டு, 1972ஆம் ஆண்டு, தம்முடைய பட்டப்படிப்பை மேற்கொள்ள மலாயா பல்கலைக்கழகத்தில் சேர்ந்தார்.  
பொருளாதாரத் துறையில் இளங்கலை பட்டம் பெற்ற இவர், தனியார் வங்கியில் ஓர் உயர்நிலை அதிகாரியாகப் பணியில் சேர்ந்தார். இளம் வயதில் தான் ஒரு வழக்குரைஞராக வேண்டும் என்று மிகவும் ஆசைப்பட்டார். 1999ஆம் ஆண்டு சட்டப் படிப்பைப் பகுதி நேரமாக மேற்கொண்டார்.
# அமானி வில்லியம்ஸ் ஹண்ட் அப்துல்லா

## வாழ்க்கைக் குறிப்பு

### முதல் ஆண் வழக்குரைஞர் எனும் சாதனை

வங்கியில் 26 ஆண்டுகாலம் பணியாற்றிய பின், 2006இல் வேலையை நாஜிநாமா செய்துவிட்டு, மலாயா பல்கலைக்கழகத்தில் முழுநேர சட்டப்படிப்பைத் தொடர்ந்தார். சட்டத் தொழில் சான்றிதழையும் பெற்றார்.  
இவர் 2010 அக்டோபர் 22இல், ஈப்போ உயர்நீதிமன்றத்தில் நீதிபதி டத்தோ ஜைனல் அட்சாம் அப்துல் கனி முன்னிலையில் வழக்குரைஞராக ஏற்றுக் கொள்ளப்பட்டார். மலேசியாவின் பூர்வீகக் குடிமக்களில் முதல் ஆண் வழக்குரைஞர் எனும் சாதனையையும் படைத்தார்.
# அமானி வில்லியம்ஸ் ஹண்ட் அப்துல்லா

## வாழ்க்கைக் குறிப்பு

### தந்தையார் பிரித்தானிய அதிகாரி

தந்தையாரின் பெயர் பீட்டர் டாரல் ரைடர் வில்லியம்ஸ்-ஹண்ட் . இவர் ஓர் ஆங்கிலேயர். இரண்டாவது உலகப் போருக்குப் பின்னர், மலாயா பூர்வீகக் குடிமக்களின் நலனபிவிருத்தி அதிகாரியாகச் சேவை செய்தார்.  
இவருடைய தந்தையார் பிரித்தானிய அதிகாரியாகப் பணிபுரிந்த காலத்தில், அவருக்கு வேறுவிதமான பொழுதுபோக்கும் இருந்தது. வானில் இருந்து நிலப் புகைப்படங்களை எடுப்பதில் மிகுந்த ஆர்வம் காட்டினார். இவர் ஏறக்குறைய 6000 படங்களை எடுத்து மலாயா அரும் காட்சியகத்திற்கு வழங்கியுள்ளார். அதைத் தவிர மலேசியப் பூர்வீகக் குடிமக்களைப் பற்றியும் ஆய்வுநூல்களை எழுதியுள்ளார்.
# அமானி வில்லியம்ஸ் ஹண்ட் அப்துல்லா

## வாழ்க்கைக் குறிப்பு

### துயர நிகழ்ச்சி

தாயாரின் பெயர் வா டிராமான் . கேமரன் மலை அடிவாரத்தில் இருக்கும் கோலா வோ எனும் இடத்தைச் சேர்ந்தவர். இவர் பழங்குடியினர் மக்களில் செமாய் இனத்தைச் சேர்ந்தவர். வா டிராமானின் தந்தையார் செமாய் இன மக்களின் கிராமத்துத் தலைவர்.  
அமானி வில்லியம்ஸ் அப்துல்லாவின் தந்தையார், அடர்ந்த காட்டில் பொதியுந்து ஓட்டிச் செல்லும் போது நடந்த விபத்தில், ஒரு நீண்ட மூங்கில் குச்சி அவருடை நெஞ்சில் ஆழமாய்ப் பாய்ந்துவிட்டது. எட்டு நாட்கள் கழித்து, அதாவது ஜூன் 11, 1953இல், பத்து காஜா மருத்துவமனையில் இறந்து போனார். அமானி வில்லியம்ஸ் அப்துல்லா பிறந்த மூன்றாவது வாரத்தில் அந்தத் துயர நிகழ்ச்சி நடைபெற்றது.
# அமானி வில்லியம்ஸ் ஹண்ட் அப்துல்லா

## வாழ்க்கைக் குறிப்பு

### பொது வாழ்க்கை

அமானி வில்லியம்ஸ் அப்துல்லா, மலேசியாவில் பெரும்பாலான பழங்குடியினர் மக்களால் நன்கு அறியப்பட்டவர். இவர் பழங்குடியினர் மக்களின் உரிமைகளுக்காகப் போராடி வருகிறார். இவர் ஒரு வழக்குரைஞர் என்பதால், தம் இன மக்களுக்கும், ஏழை இந்திய மக்களுக்கும் இலவச சட்ட உதவிகள் செய்து வருகிறார்.  
1987 ஆம் ஆண்டில் இருந்து 1991 வரை, தீபகற்ப மலேசியா பழங்குடியினர் கழகத்தின் தலைவராக பதவி வகித்தார். பேராக் மலேசியப் பழங்குடியினர் வாரியத்தை உருவாகியவ இவர், மலேசியப் பழங்குடியினர் ஆலோசகர் மன்ற உறுப்பினராகவும் செயல்பட்டு வருகிறார். தவிர, மலேசிய வழக்கறிஞர் மன்றத்தில், மலேசியப் பழங்குடியினர் உரிமைக்குழு செயலவை உறுப்பினராகவும் இருக்கின்றார்.  
ஏழ்மைப் பின்னணியைக் கொண்ட இவர், புறக்கணிப்பு செய்யப்பட்ட சமூக அடிமட்ட மக்களுக்காக கடந்த 30 ஆண்டுகளாகப் பல சேவைகளைச் செய்துள்ளார். இவருடைய மனைவியின் பெயர் காத்திமாதுல் ஹுஸ்னா ஜைனுடின். இவருக்கு ஆறு பிள்ளைகள். இருவர் ஆண்கள். நால்வர் பெண்கள்.
# அமானி வில்லியம்ஸ் ஹண்ட் அப்துல்லா

## அரசியல்

ஓராங் அஸ்லி சமூகத்தவரின் மேம்பாட்டிற்காக, தேசிய ஆலோசனை மன்றத்தை மலேசியாவின் கிராமப்புற வட்டார மேம்பாட்டு அமைச்சு அமைத்துள்ளது. அதன் செயலவை உறுப்பினர்களில் ஒருவராக அமானி வில்லியம்ஸ் ஹண்ட் அப்துல்லா தன்னால் இயன்ற உதவிகளைச் செய்து வருகிறார்.  
அரசியலில் ஈடுபட்டு தன்னுடைய சமூகத்தவரின் நலன்களைப் பாதுகாக்க முடியும் என்று நம்பிய அமானி வில்லியம்ஸ், 2011ஆம் ஆண்டில், ஜ.செ.க எனும் ஜனநாயக செயல் கட்சியுடன் இணைந்தார். ஆனால், அக்கட்சியினர் பழங்குடி மக்களின் தேவைகளை அறிந்து கொள்வதில் அக்கறை காட்டவில்லை என்று குறை சொல்லப்பட்டது. அதனால், அவர் அக்கட்சியில் இருந்து விலகிக் கொண்டார்.
# நம்பிக்கையின்மை

**நம்பிக்கையின்மை** அல்லது **அவநம்பிக்கை** என்பது தான் விருப்பப்பட்டதோ அல்லது எண்ணியதோ நடக்காது என்றெண்ணும் எதிர்மறை சிந்தனையாகும்.
# நம்பிக்கையின்மை

## தடை

இவ்வுணர்ச்சி ஒரு எதிர்மறையான உணர்வென்றும் ஒருவரின் சாதனைக்கு குறுக்கே நிற்கும் என்றும் அறிய வேண்டும். சில நேரங்களில் நம்பிக்கையின்மை நலன் பயக்கிறது. எடுத்துக்காட்டாக தன் நீச்சல் திறமையில் நம்பிக்கை இல்லாதோர் காட்டாற்றிலோ பொங்கும் கடலிலோ குதிக்காது உயிர் பிழைப்பர். எனினும் பெரும்பாலும் இது செயல்களுக்கு தடையாக இருப்பதால் இது தீங்கினையே விளைவிக்கிறது, எடுத்துக்காட்டாக வாகனம் ஓட்ட தெரிந்த நபர் தான் எங்கு இடித்துவிடுவோமோ என வாகனமே ஓட்டாதிருத்தல் போல்.
# நம்பிக்கையின்மை

## தொடரும் வாழ்வு

ஒருவரின் நம்பிக்கையானது அதிகரிக்கவும் குறையவும் இயலும். எனவே இதனை பெரிது படுத்த தேவை இல்லாவிடினும், தொடர்ந்து நிலவும் அவநம்பிக்கைக்கு சிகிச்சை அளித்தல் வேண்டும். எனினும் எவ்வாறான சிரமமான வாழ்வின் பகுதிகளிலும், நன்மை வரும் என எண்ணுவோர் தன் பாதையில் தொடர்ந்து பயனித்து வெற்றி காண்பர்.
# நம்பிக்கையின்மை

## சிகிச்சை

இவ்வுணர்வினை எதிர்கொண்டு வெற்றி பெற சரியான வகையிலான மன உந்துதல் தேவை. இது உறவினரிடமோ, நட்பிடமோ, சுற்றத்திடமோ அல்லது மருத்துவ நிபுனர்களிடமோ பெற்று வாழ்வில் வளம்பட வாழ இயலும்.
# மனக்கலக்கம்

**மனக்கலக்கம்** (Confusion) என்பது தெளிவாக சிந்திக்க இயலாமல் போவதோ அல்லது பல சிந்தனைகள் ஒன்றாக வந்ததனால் கொண்ட குழப்பத்தையோ குறிக்கும்.
# மனக்கலக்கம்

## காரணங்கள்

தவறான மருந்துகளினை அளித்ததாலோ அல்லது மருந்துகளினை அதிகமாக உண்டுவிட்டாலோ, இவ்வாறான நிலை ஏற்படலாம்.  
மூளை திடீரென்று நோய்வாய்ப்பட்டாலும் சரியாக இயங்காததாலும் இவ்வாறான நிலை ஏற்படும்.
# எரிச்சல்

**எரிச்சல்** (*Irritability*) என்பது விலங்குத் திணையைச் சேர்ந்த ஒரு நபரின் அசௌகரியத்தினைக் குறிக்கும். எந்த ஒரு நிகழ்வோ செயலோ ஒரு விலங்கினை தன்னிலையிலிருந்து நழுவ வைக்கிறதோ அதனை எரிச்சலூட்டும் செயலெனக் கூறுவர்.
# எரிச்சல்

## மருத்துவத்தில் எரிச்சல்

மருத்துவத்தில் எரிச்சல் (Irritation) என்பது புண்களாலோ அல்லது காயங்களினாலோ ஆகும் அசௌகரியத்தினைக் குறிக்கும். இதனால் வீக்கம், இரத்தம் வடிதல், என்று பல உபாதைகள் ஆக நேரிடும்.
# எரிச்சல்

## பிராணிகளில் எரிச்சல்

சிப்பிகளின் உடலினுள்ளே மணல் புகுந்துவிடின் அது எரிச்சலினை உண்டாக்கி சிப்பியின் எதிர்க்கும் தன்மையினை தூண்டும். இதனால் முத்துக்கள் உண்டாகும்.
# ராஜீவ் காந்தி விலங்கியல் பூங்கா

## விலங்குகள்

இவ்விலங்கியல் பூங்காவில் ஊர்வன, பாலூட்டிகள் மற்றும் பல்வேறு வகையான பறவைகள் உள்ளன. வெள்ளைப் புலி, பெங்காலியப் புலி உள்ளிட்ட புலி வகைகளும், சிறுத்தை, மான், மயில், குரங்கு, யானை போன்ற மிருகங்களும் உள்ளன. முதலைகள், பாம்பு வகைகள், நட்சத்திர ஆமைகள் போன்ற ஊர்வன விலங்குகளும் உள்ளன.  
சுமார் 160 வகையான பாம்புகளும், ஒன்பது அடி நீளமுள்ள பெரிய ராஜநாகமும் உள்ளது. பிரெய்லி முறையில் பாம்புகள் பற்றிய குறிப்புகளும் இப்பூங்காவில் உள்ளது.
# ராஜீவ் காந்தி விலங்கியல் பூங்கா

## அமைவிடம்

நகரத்தின் மத்தியில் இருந்து சற்று தூரத்தில், இப்பூங்கா அமைந்துள்ளது. புனே சத்தாரா நெடுஞ்சாலையில், பாரதி வித்யாபீட பல்கலைக்கழகத்தின் அருகாமையில் உள்ளது. இப்பூங்கா புனேவிலிருந்து 8 கி.மீ. தொலைவில், காத்ரஜ் பேருந்து நிருத்தமருகில் உள்ளது. சுவர்கேட்டிலிருந்து பேருந்து மற்று ஆட்டோ வசதி உள்ளது.
# டைகர் ஏர்வேஸ்

எழும்பும் டைகர் ஏர்வேசின் வானூர்தி ஒன்று.]]
**டைகர் ஏர்வேசு சிங்கப்பூர்** (*Tiger Airways Singapore*)எனச் சேவை புரியும் **டைகர் ஏர்வேசு சிங்கப்பூர் பிரைவேட் லிமிடெட் ** (*Tiger Airways Singapore Pte Ltd*) நிறுவனம் ஓர் குறைந்த கட்டணச்சேவை வான்பயணச் சேவையாளராகும். இதன் தலைமையகம் சிங்கப்பூரில் உள்ளது. இது தென்கிழக்கு ஆசியா, ஆத்திரேலியா, சீனா, இந்தியா ஆகியவற்றில் உள்ள மண்டல சேரிடங்களுக்கு வான்பயணச் சேவைகளை வழங்குகிறது. இதன் முதன்மை விமானத்தளமாக சிங்கப்பூர் சாங்கி வானூர்தி நிலையம் உள்ளது.  
இதன் தலைமை அலுவலகம் சாங்கி வணிகப் பூங்கா சென்ட்ரல் 1இல் ஹனிவெல் கட்டிடத்தில் அமைந்துள்ளது. சிறந்த குறைந்த கட்டண சேவையாளராக 2006இலும் 2010இலும் விருதுகள் பெற்றுள்ளது.
# டைகர் ஏர்வேஸ்

## இலக்குகள்

டைகர் ஏர் சிங்கப்பூர் தற்போது சிங்கப்பூரினைச் சுற்றி ஐந்து மணிநேரத்திற்குள் செல்லக்கூடிய 38 இலக்குகளைக் கொண்டுள்ளது. இந்த 38 இலக்குகள் சிங்கப்பூரைச் சுற்றியுள்ள 9 நாடுகளில் உள்ளன.சீனா டைகர் ஏர் நிறுவனத்தின் பெரிய சந்தையாக விளங்கிவருகிறது. இங்கு மட்டும் ஒன்பது நகரங்களுக்கான விமானச் சேவையினை டைகர் ஏர் செயல்படுத்துகிறது.  
| பன்டங்க் | இந்தோனேசியா | BDO | WICC | ஹுசைன்
சாஸ்ட் ராங்கரா
சர்வதேச
விமான
நிலையம் | 2013 | 2014 |  |
| --- | --- | --- | --- | --- | --- | --- | --- |
| பெங்களூர் | இந்தியா | BLR | VOBL | பெங்களூர்
சர்வதேச
விமான
நிலையம் | 2008 | நிகழ்காலம்
வரை | } |
# டைகர் ஏர்வேஸ்

## சேரிடங்கள்

டைகர் ஏர்வேசு கீழ்காணும் இடங்களுக்கு தனது சேவையை வழங்குகிறது :
- : அடிலெயிட், அலைசு இசுபிரிங்சு, கான்பரா, கோல்டு கோஸ்ட்டு, ஹோபார்ட், லான்செசுடன், ராக்காம்ப்டன், குயின்சுலாந்து|ராக்காம்ப்டன், சன்சைன் கோஸ்ட்டு, பேர்த், மேக்கே, மெல்பேர்ண்
- : சென்சென், குவான்சூ, ஹைக்கூ, ஆங்காங்
- : இங்கியோன்
- : பெங்களூரு, சென்னை
- : ஜகார்த்தா, மெடான்
-
- : கோட்டா கினபாலு, கோலாலம்பூர், குசிங்
- : மணிலா
-
- : பேங்காக், பூகெத்
- : ஹனோய், ஹோ சி மின் நகரம்
# டைகர் ஏர்வேஸ்

## வானூர்தி தொகுதி

மார்ச்சு 31, 2013நிலவரப்படி டைகர் ஏர்வேசின் தொகுதியில் கீழ்வரும் வானூர்திகள் உள்ளன:  
<>
**டைகர் ஏர்வேசு சிங்கப்பூர் தொகுதி**
| வானூர்தி | மொத்தம் | தருவிப்புகள் | பயணியர் |
| --- | --- | --- | --- |
| ஏர்பஸ் ஏ320-200 | 20 | 29 | 180 |
</>  
அனைத்து வானூர்திகளும் ஒரே கட்டணவகை கொண்ட 180 குறைந்த கட்டண இருக்கைகள் கொண்டவை. இருக்கைகளுக்கிடையேயான இடைவெளி சீர்தர இருக்கைகளிடையே 72.5&nbsp;செமீயாகவும் கூடுதல் கால்வெளி உள்ள இருக்கைகள் மற்றும் வெளிவாயில் வரிசை இருக்கைகளுக்கு 97.5&nbsp;செமீயாகவும் உள்ளது.  
சூன் 21, 2007இல் அமெரிக்க டாலர்2.2 பில்லியன் பெறுமானமுள்ள மேலும் 30 வானூர்திகளை வாங்கவும் வேண்டுமானால் மேலும் 20 வானூர்திகளைப் பெறவும் உள்ளடக்கிய தீர்மான மடலை கையெழுத்திட்டிருப்பதாக அறிவித்தது. இவை 2011இலிருந்து 2014க்குள் வழங்கப்பட வேண்டியவை. இத்தீர்மானத்தை அக்டோபர் 10 அன்று டைகர் ஏர்வேசு உறுதி செய்தது. இவை ஆசிய பசுபிக் பகுதிகளுக்கான சேவைகளிலும் ஆத்திரேலியாவின் உள்ளூர் சேவைகளுக்கும் பயன்படுத்தப்போவதாக அறிவித்தது. 2007ஆம் ஆண்டின் திசம்பரில் தனது விருப்பத்தேர்வாக இருந்த கூடுதல் வானூர்திகளையும் வாங்கப்போவதாகவும் இதனால் தனது மொத்த ஏர்பஸ் ஏ320 வானூர்தித் தொகுதி 70ஆக உயரும் எனவும் அறிவித்தது
# டி. என். சேஷன்

**திருநெல்லை நாராயண அய்யர் சேஷன் ** (Tirunellai Narayana Iyer Seshan) அல்லது **டி. என். சேஷன்** (15 டிசம்பர் 1932 - 10 நவம்பர் 2019) இந்திய ஆட்சிப் பணி அலுவலராக இந்திய அரசின் பல்வேறு அரசுப் பொறுப்புக்களை வகித்து ஓய்வு பெற்றவர். இந்தியாவின் 10வது இந்தியத் தலைமைத் தேர்தல் ஆணையராக திசம்பர் 12, 1990 முதல் திசம்பர் 11, 1996 வரை பொறுப்பேற்றவர். இந்த காலகட்டத்தில் அவர் தேர்தல் தில்லுமுல்லுகளை கட்டுப்படுத்துவதில் எடுத்த முனைப்பான நடவடிக்கைகளால் பெரிதும் அறியப்படுகிறார்.
# டி. என். சேஷன்

## வாழ்க்கை

சென்னை மாகாணம், பாலக்காட்டில் உள்ள திருநெல்லை எனும் சிற்றூரில் தந்தை டி. எஸ். நாராயணய்யர், தாயார் சீதாலட்சுமிக்கு பிறந்தவர் டி. என்.சேஷன்.
# டி. என். சேஷன்

## கல்வி

பள்ளிப்படிப்பு பாலக்காடு பி.இ.எம். உயர்நிலைப்பள்ளி. பாலக்காடு அரசினர் விக்டோரியா கல்லூரியில் இண்டர் மீடியட். சென்னை தாம்பரம் கிருத்தவக் கல்லூரியில் பி.எஸ்.சி.(ஹானர்ஸ்), அமெரிக்காவின் ஹார்வர்டு பல்கலைக்கழகத்தில் எம்.பி.ஏ. (பொது நிர்வாகம்), இந்திய ஆட்சிப் பணி (1954) முடித்தார்.
# டி. என். சேஷன்

## பணிகள்

கோவை, திண்டுக்கல் மாவட்டங்களில் உதவி ஆட்சியர், மதுரை மாவட்ட ஆட்சியர், போக்குவரத்து துறை இயக்குநர், வேளாண், தொழில்துறைச் செயலர், என தமிழகத்தில் பல்வேறு பதவிகளை வகித்தார். 1990 திசம்பர் 12ஆம் தேதி முதல் 6 ஆண்டுகளுக்கு இவர் தலைமை தேர்தல் ஆணையராக இருந்தபோது எடுத்த அதிரடி நடவடிக்கைகள் பல. இவரது சில நடவடிக்கைகள் பலத்த விமர்சனத்துக்கு உள்ளானபோதிலும் ஆணைய விதிமுறைகளுக்கு உட்பட்டு சீர்திருத்தங்களை செய்தது குறிப்பிடத்தக்கது.
# டி. என். சேஷன்

## விருதுகள்

- ரமோன் மக்சேசே விருது (1995)
- அலகாபாத் பல்கலைக்கழகம் வழங்கிய எல்.எல்.டி. பட்டம் (1996)
# டி. என். சேஷன்

## இறப்பு

அவர் சென்னையில் உள்ள தனது இல்லத்தில் நவம்பர் 10, 2019 அன்று 86 வயதில் காலமானார். அவரது மறைவை முன்னாள் தலைமைத் தேர்தல் ஆணையர் எஸ். வை. குரைஷி அறிவித்தார்.
# வலைவாசல்:கருநாடக இசை/கலைஞர்கள்

__TOC__
# வலைவாசல்:கருநாடக இசை/கலைஞர்கள்

## பயன்பாடு

கலைஞர்கள் துணைப் பக்கத்தின் வடிவமைப்பு - வலைவாசல்:கருநாடக இசை/கலைஞர்கள்/வடிவமைப்பு.
# வலைவாசல்:கருநாடக இசை/கலைஞர்கள்

## சிறப்புப் படம்

வலைவாசல்:கருநாடக இசை/கலைஞர்கள்/1  
---
வலைவாசல்:கருநாடக இசை/கலைஞர்கள்/2  
---
வலைவாசல்:கருநாடக இசை/கலைஞர்கள்/3  
---
வலைவாசல்:கருநாடக இசை/கலைஞர்கள்/4  
---
வலைவாசல்:கருநாடக இசை/கலைஞர்கள்/5  
---
வலைவாசல்:கருநாடக இசை/கலைஞர்கள்/6  
---
வலைவாசல்:கருநாடக இசை/கலைஞர்கள்/7  
---
வலைவாசல்:கருநாடக இசை/கலைஞர்கள்/8  
---
வலைவாசல்:கருநாடக இசை/கலைஞர்கள்/9  
---
வலைவாசல்:கருநாடக இசை/கலைஞர்கள்/10  
---
# வலைவாசல்:கருநாடக இசை/கலைஞர்கள்

## முன்மொழிதல்

இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
1. தற்போது எதுவும் இல்லை.
# ராவூரி பரத்வாஜ்

**ராவூரி பரத்வாஜ்** (பிறப்பு:1927) ஓர் தெலுங்கு மொழிக் கவிஞர். இவர் கவிதை, கட்டுரை, புதினம் எனப் பல வகையிலும் எழுத்துத் துறையில் பணியாற்றியவர். இவர் இதுவரை 37 சிறுகதைத் தொகுப்புகளையும், பதினேழு புதினங்களையும், ஐந்து வானொலி நிகழ்ச்சிகளையும் எழுதியுள்ளார். இவரது ஆக்கமான பாக்குடு ரால்லு என்ற நூலுக்காக, 48வது ஞானபீட விருது (2012 ஆம் ஆண்டுக்கானது) ஏப்பிரல் 17, 2013 அன்று அறிவிக்கப்பட்டது.
இவருக்கு ஆந்திரப் பல்கலைக்கழகம், நாகார்ஜுனா பல்கலைக்கழகம், ஜவகர்லால் நேரு தொழில்நுட்பப் பல்கலைக்கழகம் ஆகியவை கௌரவ முனைவர் பட்டங்கள் வழங்கின.
லோக் நாயக் நிறுவல் விருது 2009 ஆம் ஆண்டில் வழங்கப்பட்டது. இவரையும் சேர்த்து இதுவரை மூன்று தெலுங்கு மொழிக் கவிஞர்கள் ஞானபீட விருதுகளைப் பெற்றுள்ளனர்.
# ராவூரி பரத்வாஜ்

## ஆக்கங்கள்

- பாக்குடு ரள்ளு
- ஜீவன சமரம்
- தெலுசுகுன்டூ... தெலுசுகுன்டூ...
- லோகம் கோசம்
- இதி நாடி காடு
- ஆகள்ளு
# ராவூரி பரத்வாஜ்

## விருதுகள்

- ராஜலட்சுமி அறக்கட்டளை விருது (1987)
- தெலுங்கு கலாசமிதி கே.வி. ராவ், ஜோதிராவ் விருது (1987)
- ஆந்திரப் பிரதேச கலாரத்னா விருது (2007)
- லோக் நாயக் அறக்கட்டளை விருது (2008)
- ஞானபீட விருது (2013)
# பேட்டை, திருநெல்வேலி மாவட்டம்

**பேட்டை** அல்லது **புதுப்பேட்டை** (*Pettai* or *Pudhupettai*) என்பது தமிழ்நாட்டின் திருநெல்வேலி மாநகரத்தில் உள்ள ஒரு பகுதியாகும், இது நெல்லை சந்திப்பில் இருந்து ஆறு கி.மீ. தொலைவில் சேரன்மகாதேவி மற்றும் முக்கூடல் செல்லும் காயிதே மில்லத் சாலையில் அமைந்துள்ளது. இங்கு அரசு தொழிற்பேட்டை ஒன்று உள்ளது. அதனால் இப்பகுதிக்கு இந்த பெயர் ஏற்பட்டிருக்கலாம் என கருதப்படுகின்றது. மேலும் இங்கு ம.தி.தா. கல்லூரியும், அரசு மேல் நிலைப் பள்ளியும் அமைந்துள்ளன, இங்கிருந்து மூன்று கி.மீ. தொலைவில் மனோன்மணியம் சுந்தரனார் பல்கலைக்கழகமும், ராணி அண்ணா மகளிர் கல்லூரியும் அமைந்துள்ளன.
# பேட்டை, திருநெல்வேலி மாவட்டம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 1060 மக்கள் இங்கு வசிக்கின்றார்கள். இவர்களில் 534 பேர் ஆண்கள், 526 பேர் பெண்கள். பேட்டை மக்களின் சராசரி கல்வியறிவு 81.23% ஆகும்.
# தொல்காப்பியம் கண்ட தமிழியல்

தொல்காப்பியம் தெளிவாகத் தெரியும் இடைச்செருகல் பகுதிகளை விட்டுவிட்டுப் பார்க்கையில் கி.மு. நான்காம் நூற்றாண்டில் தோன்றிய நூல் எனக் கண்டறிந்துள்ளனர். தொல்காப்பியம் தமிழ்மொழியை அறிவியல் கோணத்தில் அலசிப் பார்க்கும் ஓர் இலக்கண நூல். இலக்கணத்தை இக்காலத்தில் மொழியியல் எனக் கூறுகின்றனர்.  
தொல்காப்பியம் தமிழ்மொழியை எழுத்து , எழுத்து தனித்தும் சேர்த்தும் சொல்லப்படும்போது ஒன்றைச் சுட்டும் சொல் , சொற்கள் தொடர்ந்து நின்று வாழ்வியலை உணர்த்தும் பொருள் என மூன்று நிலைகளில் வகைப்படுத்திக்கொண்டுள்ளது.
# தொல்காப்பியம் கண்ட தமிழியல்

## எழுத்து

:தனிநிலை எழுத்து , புணர்நிலை எழுத்து , எழுத்தொலி பிறக்கும் முறை , எழுத்துக்கள் இணையும் நிலை , இணையும் புணர்ச்சியில் சில தொகுதி எழுத்துகள் புணரும் பாங்குகள் , அவை சாரியை முதலான உருபுகள் சேர்ந்து புணரும் நிலை , உயிரெழுத்தில் முடியும் சொற்கள் புணரும் பாங்கு , மெய்யெழுத்தில் முடியும் சொற்கள் புணரும் பாங்கு , குற்றியலுகர ஒலியில் முடியும் சொற்கள் புணரும் பாங்கு - என எழுத்துக்களால் மொழி எய்தும் முறைமைகள் எழுத்துப் பகுதியில் கூறப்படுகின்றன.
# தொல்காப்பியம் கண்ட தமிழியல்

## சொல்

:கருத்துணர்த்தும் சொற்கள் புணர்ந்து மயங்கும் முறைமை , பெயரானது வினையோடு மயங்கும்போது செய்வது போலவும், செய்யப்படுவது போலவும் உருபால் வேறுபடும் நிலை , ஒரு வேற்றுமை உருபானது தன் வேற்றுமைப் பொருளை உணர்த்தாமல் வேறொரு வேற்றுமைப் பொருளை உணர்த்தும் நிலை , பெயர் விளிக்கப்படும் முறைமை , பெயர்கள் தோன்றும் பாங்கு , வினைகள் தோன்றும் பாங்கு , மொழியும் தொடரில் பெயரோடும் வினையோடும் சேர்ந்து, பெயராகவோ வினையாகவோ கொள்ளமுடியாதபடி இடைப்பட்டு இணையும் சொற்கள் , ஒரு சொல் பல பொருளுக்கும், பல சொல் ஒரு பொருளுக்கும் உரியனவாகும் உரிமை , இந்த எட்டுப் பிரிவுகளில் சொல்லப்படாமல் எஞ்சி நிற்கும் சொல்லைப்பற்றிய துணுக்குச் செய்திகள் - என்பன சொல்லைப் பற்றிய நெறிமுறைகள்.
# தொல்காப்பியம் கண்ட தமிழியல்

## பொருள்

:எழுத்தும் சொல்லுமாகிய மொழியின் வெளிப்பாடு வாழ்க்கையின் இலக்காகிய இலக்கியங்களாக வெளிப்பட்டு வாழ்க்கைப்பொருளை வளப்படுத்தும். உடலுறவு கொள்ளும் அக-வாழ்க்கை , ஊருறவு கொள்ளும் புறவாழ்க்கை , காதலர் உறவு , கணவன்-மனைவியர் உறவு , இலக்கியங்கள் குறிப்பால் பொருள் உணர்த்தும் பாங்கு , உடல் உணர்வுகள் பொருள் உணர்த்தும் பாங்கு , உவமைகளால் பொருள் உணர்த்தும் இலக்கியப் பாங்கு , இலக்கியங்களாக அமைந்துகிடக்கும் செய்யுளின் பாங்கு , தமிழ்மொழியில் வழிவழியாகப் பயன்படுத்தி மரத்துப்போன சொற்கள் - ஆகியவை தமிழின் கருத்தறிய உதவும் மொழிப்பொருள்கள்.
# தொல்காப்பியம் கண்ட தமிழியல்

## மேலைய மொழியியலார் நெறியில் தொல்காப்பிய மொழியியல்

மேலே காட்டப்பட்ட தொல்காப்பியர் கண்ட மொழியியலை மேலையர் மொழியியல் நோக்கில் ஒப்பிட்டுக் காணின் படத்தில் காண்பது போல் அமையும். தொல்காப்பியத்தில் உள்ள நூன்மரபு, மொழிமரபு, பிறப்பியல் செய்திகள் மரபு என்பதனுள் அடங்கும். நூன்மரபு இயலில் கூறப்பட்ட எழுத்தொலி இணைவைத் தொல்காப்பியம் எழுத்து மயக்கம் என்று குறிப்பிடுகிறது. தொல்காப்பியம் சொல்லை அதன் இயல்பு நோக்கிப் பெயர்ச்சொல், வினைச்சொல், இடைச்சொல், உரிச்சொல் என்று பாகுபடுத்துகிறது. சொல் வழங்கும் இடத்தை நோக்கி இயற்சொல், திரிசொல், திசைச்சொல், உரிச்சொல் என்றும் பாகுபடுத்துகிறது. பொருளியலில் மொழியில் கருத்தைப் பயன்படுத்த நூல்கள் கையாண்டுள்ள முறைமைகள் கூறப்படுகின்றன.
# எல். கே. பி. லகுமையா

**எல். கே. பி. லகுமையா** ( அக்டோபர் 2 1913 - ஏப்ரல் 16 2013 ) இவர் இந்திய விடுதலைப் போராட்ட வீரரும், காந்தியவாதியும் ஆவார்.  
இவர் காந்தியடிகளின் உத்தரவின்படி திண்டுக்கல் மாவட்டம் சின்னாளப்பட்டி அருகே காந்திகிராமம் உருவாக 25 ஏக்கர் நிலத்தையும் ரூ.25 ஆயிரம் ரொக்கமும் நன்கொடையாக அளித்தார்.
# எல். கே. பி. லகுமையா

## அரசியல் பங்களிப்பு

இவர் சின்னாளப்பட்டி பேரூராட்சியின் தலைவராகவும், காந்தி கிராம நிறுவனத்தின் அறங்காவலர் குழு உறுப்பினராகவும் பதவி வகித்துள்ளார்.
# எல். கே. பி. லகுமையா

## மறைவு

இவர் 100 ஆண்டுகள் வாழ்ந்து தனது சொந்த ஊரில் காலமானார்
# தமிழர் வாழ்வியல் சடங்குகள்

ஒரு தனி மனிதனின் பிறப்பு முதல் அவனுடைய இறப்பு வரையிலும் பல படிநிலைகளைத் தாண்டி வருகிறான். அவ்வாறாகச் செய்யப்படும் காரியங்கள் ஒரு சில வரையறுக்கப்பட்ட பழக்க வழக்கங்களுக்கு உட்படுத்தப்பட்டு சமுதாயத்திற்குள்ளாகவே பரவலாகச் செய்யப்படும் பாங்கினையும் காண முடிகின்றது. இவ்வழக்கங்களே காலப்போக்கில் சடங்குகள் என்று பெயர பெற்றது. சடங்குளை ஒரு சமுதாயத்தின் பண்பாட்டின் அடிப்படையில் பிரிக்க முடியாத ஓர் அங்கம் எனலாம். உலகம் முழுவதும் சடங்குகள் காலத்திற்கேற்ப மாறியோ அல்லது சடங்குகளைச் செய்பவரின் தேவைக்கேற்ப எளிமைப்படுத்தப்பட்டோ பரிணாமத்திற்கு வித்திட்டிருக்கலாம். ஆனால், சடங்குகளை நிச்சயமாக யாராலும் மறக்கவோ அல்லது மறுக்கவோ முடியாது. சில இடங்களில் சடங்குகள் பரிணாமத்திற்கு உட்படுத்தப்பட்டு விரிவாக்கவும் பட்டிருக்கலாம். ஒரே சடங்கினை வெவ்வேறு பின்னணியைச் சேர்ந்த இருவேறு சமுதாயத்தினர் மேற்கொள்வது, சடங்கின் பன்முகத் தன்மையையும் ஏற்புடைத் திறனையும் காட்டுகின்றது. பண்பாட்டிற்கு நேரடித் தொடர்பில்லாத சடங்குகளும் மதங்களின் அடிப்படையில் ஓர் ஊடகமாக மாறி காலப்போக்கில் நிலைத்து விடுகின்றன. சில நேரங்களில் காலத்தின் வேகத்தாலும் சடங்குகளின் பரிணாம மாற்றத்தாலும், மூதாதையர்களின் பல்வேறான சடங்குகளின் அடிப்படைகள் கைவிடப்பட்டுப் புதிய கூறுகளும் இணைக்கப்படும் வாய்ப்பும் இருக்கின்றது. சடங்கு என்பது ஒருபோதும் தன் நிலையிலிருந்து விலகிச் செல்வதே இல்லை. தமிழர்களின் வரலாற்றுப் பாரம்பரியங்களிலேயே விழாக்களும் சடங்குகளும் அவன் வாழ்வோடு ஒன்றியைந்த புலனாகும் என்று அறிஞர்கள் பகருகின்றனர். தமிழர்களின் வாழ்வியல் முறையில் விழாக்களும் சடங்குகளும் பெருமை வாய்ந்தவையாகவும் காணப்படுகின்றன. தமிழர்களின் விழாக்களுக்கும் சடங்குகளுக்கும் முக்கியமான தனிச்சிறப்புகள் உண்டெனில் அது மிகையாகாது. ஒரு மனிதனின் வாழ்வில் நிகழும் முக்கிய நிகழ்வுகளைக் குறித்து ஒவ்வொரு சமூகமும் அது தொடர்பான சடங்குகளையும் சம்பிரதாயங்களையும் கொண்டிருக்கின்றது. இத்தகைய சடங்குகள் சமயப் பின்புலன்களைப் பற்றியதும் சமயச் சார்புடையனவாகவுமே இருக்கின்றது. ஆகவே, வெறுமனே சடங்குகள் அல்லது சம்பிரதாயங்கள் என்று சொல்லப்படுவன மனிதனின் முற்போக்குச் சிந்தனையில் அமைந்த ஓர் ஏடல் என்று சொல்ல முடியாது. ஏனென்றால் சடங்கு சம்பிரதாயங்கள் என்று சொல்லப்படுவன ஒரு சமுதாயத்தின் பண்பாடு என்றும் அவர்களின் நம்பிக்கை அல்லது இறை விசுவாசத்தின் கண்ணாடி என்றும் கூறலாம்.
# சேனல் யு.எஃப்.எக்ஸ்

**சேனல் யு.எஃப்.எக்ஸ்** (ஆங்கிலம்: *Channel UFX*) என்பது சென்னையை தலைமையகமாக கொண்ட யு.எஃப். குழுமத்தால் நடத்தப்படும் 24 மணி நேர இசை மற்றும் பொழுதுபோக்கு நிகழ்ச்சிகளை ஒளிபரப்பும் தொலைக்காட்சி சேனல் ஆகும். இத் தொலைக்காட்சி சேவை 2010 மே 29-ம் தேதி ஆரம்பிக்கப்பட்டது. தமிழ்த் திரைப்படத்துறைப் பாடல்கள் மற்றும் தென்னிந்திய மொழிகளிலான நிகழ்ச்சிகளை இந்த அலைவரிசை ஒளிபரப்பி வருகின்றது.
# சேனல் யு.எஃப்.எக்ஸ்

## நிகழ்ச்சிகள்

- கட்டிங்ஸ்
- ஃப்யூஸ்
- ஃபேம் புக்
- ஹை ட்யூன்ஸ்
- ஹை ஆன் டிரெண்ட்ஸ்
- நியூ ஃபால்டர்
- ஃபுட் பவுல்
- பிளக் இன்
- டிரயாக்ஸ்
- அன் ரிசர்வ்ட்
# கால்நடைத் தீவனம்

**கால்நடைத் தீவனம்** (cattle feed) என்பது கால்நடைகளான ஆடு, மாடு, பசு, எறுமை போன்ற மனிதரைச் சார்ந்திருக்கும் விலங்குகளுக்கு அளிக்கப்படும் உணவாகும்.
# கால்நடைத் தீவனம்

## உண்ணும் முறை

1. பயிர்களை மேய விடுதல்
1. பயிர்களை அறுத்து விலங்குகள் இருக்கும் பட்டியில் வைத்தல்
1. குதிர் போன்ற பெரும் சேமிப்புகளிலிருந்து அளித்தல்: பொதுவாக குதிரில் கால்நடைகளைக்கட்டி விட்டு அதனை உண்ண வைப்பர்.
1. புண்ணாக்கு நீரில் கலந்தோ கலக்காதோ இடுவது பழக்கம். பால் கறக்கும் மாடுகளுக்கு பருத்தி கொட்டையும் புண்ணாக்கும் கலந்து கொடுப்பது வழக்கமாகும்.
# கால்நடைத் தீவனம்

## உண்ணும் முறை

### புண்ணாக்கு வகைகள்

1. தேங்காய்ப் புண்ணாக்கு
1. கடலைப் புண்ணாக்கு
1. எள்ளுப் புண்ணாக்கு
# கால்நடைத் தீவனம்

## வேளாண்மையும் கால்நடை வளர்ப்பும்

பொதுவாக பண்ணையாளர்களும் உழவரும் வேளாண்மையும் கால்நடை வளர்ப்பும் சேர்ந்தே செய்வர். பயிர்களில் மனிதருக்கு தேவையில்லதவற்றை கால்நடைகள் உண்ணுவதோடு, இது பொருளாதார ரீதியிலும் பயனளிக்கின்றது. கலந்து இரண்டையும் செய்வதே பொதுவாக உலகெங்கும் காண இயலும்.
# கூரைத் தோட்டம்

*கூரைத் தோட்டம்* என்பது எவ்வித கட்டிடத்தின் கூரையிலும் பயிர் செய்யும் கலையாகும். இது அழகிற்காக மட்டுமின்றி, சரிவர பயன்படுத்தினால் உணவிற்கும் பயன்படுத்த இயலும். இது போக இவை வெப்பத்தினை கட்டுக்குள் வைக்கவும், நீர் சார்ந்த பயன்களும், தோற்ற ஏற்றமும், பொழுதுபோக்கு அம்சங்களும், சுற்றுச்சூழல் பேணிக்காக்கும் பயன்களும் அளிக்கும். இவ்வகைத் தோட்டங்கள் பொதுவாக உணவுப்பொருட்களை விளைவித்தால் அதனை கூரை உழவு (rooftop farming) என்றும் கூறலாம். பச்சைக்கூரை வடிவமைத்து, நிலமின்றி உழவு செய்யும் முறைகளைக்கையாண்டு தொட்டி தோட்டங்கள் அமைப்பர். முன்னரே இருக்கும் இடம் போக கூடுதலாக இடம் கொள்ள கட்டட அமைப்பினை உட்புகுத்தியும், வளியில் பாலங்கள் போன்ற அமைப்புகள் மீதும் இவ்வுழவினை செய்வர்.
# கூரைத் தோட்டம்

## வளர்ப்பு

வீட்டின் மாடிப்பகுதியில் காய்கறி மற்றும் அலங்காரச் செடிகள், மூலிகைச் செடிகள் வளர்க்கும் முறையான மாடித் தோட்ட வளர்ப்பு முறை பரவலாக பெருகி வருகிறது. இதனை ‘கூரைத் தோட்டம்’ என்றும் அழைக்கிறார்கள்.
# கூரைத் தோட்டம்

## கவனித்தில் கொள்ள வேண்டியவை

- நீங்கள் வளர்க்கும் செடிகளின் தொட்டியின் நீர்க்கசிவினால் மேல் தளம் பாதி்க்கப்படலாம்.
- ஆணிவேர் கொண்ட செடிகளை கூரைத் தோட்டங்களில் பயன்படுத்துவதை தவிர்க்க வேண்டும்
# மதநீர்

, இந்தியா]]
யிடப்பட்ட ஒரு ஆசிய யானை. மதநீர் சுரப்பதனை நோக்கவும்.]]
**மதநீர்** (Musth) என்பது ஆண் யானைகளுக்கு சில வேளைகளில் கண்ணுக்கும் காதுக்கும் இடைப்பட்ட சுரப்பிகளில் வழியும் நீர். இது இவைகளை மிகவும் ஆக்ரோசமாகவும் ஆபத்தாகவும் மாற்றும் தன்மையுடையது என்றும், இது ஆண்களின் பாலுணர்வினைச் சார்ந்ததென்றும் கூறுவர். இவ்வாறாக மதநீர் வழியும் காலத்தில் யானைக்கு மதம் பிடித்தல் என்று கூறுவர். பெண் யானைக்கு எக்காலத்திலும் மதநீர் சுரக்காது.
# மதநீர்

## காரணம்

யை துரத்தும் மதம் கொண்ட யானை]]
டெஸ்டொஸ்டிரோன் என்ற ஹார்மோன் மதம் பிடிக்கா யானையை விட 60 மடங்கு அதிகமாக இருப்பதனை ஆய்வில் கண்டறிந்துள்ளனர். எனினும்
# மதநீர்

## பரிமாற்றங்கள்

மதம் கொண்ட யானைகள் மனிதரிடமும் (நன்கு பழகிய பாகனிடத்தும்), மற்ற யானைகள் மற்றும் விலங்குகளுடனும் சரிவர பரிமாற்றம் செய்யாமல் மிகவும் மோசமாக நடந்து கொள்கின்றன. மற்ற பிராணிகளை கொல்லவும் செய்கின்றன .
# மதநீர்

## பராமரிப்பு

யை முறிக்க முயலும் மதயானை]]
எனவே இவை தன் மதம் பிடித்த நிலையிலிருந்து வெளியேறும் வரை தனித்து விடப்பட்டும், நன்றாக கட்டிப்போட்டும் பராமரிக்கப்படுகின்றன. மதம் பிடித்த தருவாயில் பணிகளை செய்ய விடமாட்டார்கள். மேலும்
# மதநீர்

## சில ஆய்வுகள்

வயதில் முதிர்ந்த ஆண் யானைகளை புகுத்தினால் இளம் ஆண்கள் மதம் பிடிக்காதிருக்கின்றன என்றும் அவற்றின் அடங்கா குணமும் வெளிவராதென கண்டறிந்துள்ளனர்.
# குண்டு இரைச்சல்

**குண்டு இரைச்சல்** (Shot noise) என்பது மின்சார ஊட்டங்களின் (மின்னூட்டுகளின்) ஒரு தனிப்பட்ட இரைச்சலை ஆதாரமாக கொண்ட ஒரு மின்னணு இரைச்சல் ஆகும். இந்த கலைச்சொல் சில நேரங்களில், குண்டு இரைச்சல் ஒளித் துகள்களின் பண்புகளுடன் தொடர்புடைய ஒளியியல் கருவிகளின் ஒளியன் பெருக்கிக்கு பயன்படுத்துவர்.
# குறுக்குச் சுற்று

**குறுக்குச் சுற்று** அல்லது **கு/சு** (Short circuit or s/c) என்பது பெரும்பாலும் மின்சார மறிப்பு இல்லாத அல்லது குறைவானதாக உள்ள இடத்தில், திட்டமிடாத பாதையில் மின்சாரம் பாயுமாறு அமைந்துவிடுகிற ஒரு மின்சாரச் சுற்று ஆகும். குறுக்குச் சுற்றின் எதிர்மறை திறந்த சுற்றாகும். அது மின்சுற்றின் இரு கணுக்களுக்கு இடையில் அளவுகடந்த மின்தடை சேரும் பொழுது நேரும். ஆங்கிலத்தில் சார்ட்டு சர்கியூட் என அழைக்கப்பெறும் இச்சொல்லை சில வேலைகளில் மின்சார தடங்கல் பிறவற்றிற்கும் கூட தவறாக பயன்படுத்துவது ஒரு பொது வழக்காகும்.
# உறை மின்சாரம்

**உறை மின்சாரம்** (Sheath current) என்பது மின்கம்பிகளில் ஏற்படும் மின்காந்த அலைகளின் ஒரு வடிவமாகும். இது அச்சொன்றிய வடத்தின் (coaxial cable) மேல் உறையினில் பாயக்கூடிய ஒரு மின்சாரமாகும். இது புவிசார் சுழி மின்னலை அல்லது தரை மின்னழுத்தினால் (ground potential) ஏற்படலாம்.  
உறை மின்சாரம் பரிமாற்ற திறப்பாட்டினைக் குறைக்கக்கூடியது, மேலும் அருகிலுள்ள மின்னணுக் கருவிகளை இடையூறு செய்யக்கூடியது ஆகும். மேலும் இது, பயன்படு குறிகையை இரைச்சல் மின்னழுத்தமாக மேல் விதிக்கும் பொது அதிர்வுவகை குறிகைகளுக்கும் அச்சொன்றிய வடத்தின் முனைக்கும் உள்ள தரை மின்னழுத்த வேறுபாடுகளினால் ஏற்படக்கூடியது. தரை வட்டமிடல்களினாலும் உறை மின்சாரம் ஏற்படக்கூடும்.
# மின்னணு உணர்வு

மின்னணுவியலில், **உணர்வு** (Sense) என்பது மின்திறன் வழங்கி மின்சுமையின் மீது சரியான மின்னழுத்தத்தை கொடுக்கப் பயன்படும் ஒரு தொழினுட்பம் ஆகும். எளிமையான மின்தேக்கிகள் இயல்பாகவே சரியான மின்னழுத்தத்தை கொடுக்கிறதென்றாலும், எந்த ஒரு மின்திறன் வழங்கியும் விரும்பும் மின்னழுத்திற்கும், உள்ளபடியான மின்னழுத்திற்கும் உள்ள வேறுபாட்டை உணர்த்த ஒரு வழிகாட்டல் கட்டகத்தை அமைக்க வேண்டியுள்ளது. வழிகாட்டல் கட்டகம் சரியாக வேலை செய்தால் தான் மின்திறன் வழங்கியும் சரியாக வேலை செய்யக்கூடும்.  
மின்னணு உணர்வு இரண்டு வகைப்படும். அவை,  
- உள்ளிட உணர்வு
- தொலைவிட உணர்வு
# மின்னணு உணர்வு

## மேலும் பார்க்க

- உணரி
# மின்னணு தெரிவுத்திறன்

**மின்னணு தெரிவுத்திறன்** (Selectivity (electronic)) என்பது ஒரு வானொலி அலையேற்பி, வேறு அலைவரிசைகளை தவிர்த்து வானொலி அலைகளை மட்டும் தெரிவு செய்யும் திறனைக் காட்டும் ஒரு அளவுகோல் ஆகும்.  
மின்னணு தெரிவுத்திறனைப் பெரும்பாலும் விகிதமாக டெசிபெல்லில் குறிக்கப்பெறும். இது வெவ்வேறு அலைவரிசைகளில் உள்ள குறிகைத் திடத்தினை ஒப்பிட்டு பார்த்து கணக்கிடப்படுகிறது.
# மின்னணு தெரிவுத்திறன்

## மேலும் பார்க்க

- "Practical RF circuit design for modern wireless systems", volume I, by Les Besser and Rowan Gilmore; chapter 3.2.6, "Receiver selectivity" (p.&nbsp;113), .
# வேனிற்பள்ளி

**வேனிற்பள்ளி** என்பது சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. அவற்றுள் வேனிற்கால வெம்மைக்கேற்றாற்போல் அமைக்கப்பட்ட மாடம் வேனிற்பள்ளி எனப்படும். இம்மாடங்களில் காற்று தாராளமாய் வரும் வகையில் வாயில்களுக்கு நேராகச் சாளரங்கள்(சன்னல்) அமைக்கப்பட்டன. இத்தகைய அமைப்பை நேர்வாய்க்கட்டளை எனக் குறிப்பிட்டனர்.  
<poem> வானுற நிவந்த மேனிலை மருங்கில்
வேனிற் பள்ளித் தென்வளி தரூஉம்
நேர்வாய்க் கட்டளை</poem>
# கூதிர்ப்பள்ளி

**கூதிர்ப்பள்ளி** என்பது சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. கூதிர்காலம் என்பது கடுங்குளிர் காலமாகும். இக்காலங்களில் காற்று நன்கு வீசும் வேனிற்பள்ளியை விடுத்து கூதிர்ப்பள்ளியில் வசிக்கத் தொடங்குவர் இதில் நேர்வாய்க்கட்டளை எனப்படும் சாளர அமைப்பு இருக்காது. காற்று அதிகம் நுழையாதவாறு குறுங்கண் சாளரங்கள் அமைக்கப்பட்டிருக்கும். இத்தகைய குறுங்கண் சாளரங்களின் வழியாய் வீசும் கடுங்காற்றுக்கும் ஆற்றாமல் மக்கள் முடங்கிக் கிடந்தமையை சிலப்பதிகாரம் குறிப்பிடுகிறது.  
<poem>வேனிற்பள்ளி மேவாது கழிந்து கூதிர்ப்பள்ளி குறுங்கண் அடைத்து </poem>
# வேயா மாடம்

**வேயா மாடம்** என்பது சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. இம்மாடங்களில் திறந்த நிலை மேல் தளமாகிய நிலாமுற்றமே வேயா மாடம் எனப்பட்டது. முழுநிலவுக் காலத்தில் நிலவின்பம் துய்க்க இம்மாடங்கள் பயன்பட்டன.  
<poem>'நிலவுப்பயன் கொள்ளும் நெடுநிலா முற்றம்'</poem>
என சிலம்பும் நெடுநல்வாடையும் சுட்டுகின்றன.
# வள்ளிக்கூத்து

**வள்ளிக்கூத்து** என்பது சங்ககாலத் தமிழர் ஆடிய ஒருவகைக் கூத்தாகும். ஆநிரைகளைக் கவரச் செல்லும் பொழுது, நாட்டிற்கு வளமும் வெற்றியும் தருமாறு 'வள்ளிக் கூத்தினை வீரர்கள் ஆடுவர். வாடும் இயல்புடைய வள்ளிச் செடியிலிருந்து இதனை வேறுபடுத்திக் காட்டுவதற்காக இதனை 'வாடா வள்ளி' எனத் தொல்காப்பியர் குறிப்பிடுகிறார்.  
இதனை
:வாடா வள்ளியின் வளம்பல தரூஉம் நாடு என பெரும்பாணாற்றுப்படை குறிக்கின்றது.
# வள்ளிக்கூத்து

## எப்படி ஆடினர்

மகளிர் முருகனுக்காக வெறிக் கூத்து ஆடுவது வள்ளி என்னும் புறப்பொருள் துறை ஆகும். இதனைச் சொல்லும் மேற்கோள் பாடல்:  
:வேண்டுதி யான் ஈயும் விழைவோ விழுமிதே
:ஈண்டு இயம் விம்ம இன வளையார் - பூண் தயங்கச்
:சூலமோடு ஆடும் சுடர்ச் சடையோன் காதலர்க்கு
:வேலனோடு ஆடும் வெறி.
# வள்ளிக்கூத்து

## எப்படி ஆடினர்

### பாடலின் செய்தி

யாம் ஆடும் வெறி ஆட்டத்தை நீ விரும்புகிறாய். என் விழுப்பம் விழுமியது. என்று வேண்டிக்கொண்டு வளையல் அணிந்த மகளிர் வள்ளிக் கூத்து ஆடுகின்றனர். முலைப்பூண் குலுங்க ஆடுகின்றனர். சுடர்ச் சடையான் சிவன் மகன் முருகனுக்காக ஆடுகின்றனர். முருகன் உருவில் வேல் வைத்திருக்கும் சாமியாடி வேலனோடு சேர்ந்து ஆடுகின்றனர்.
# முன்துறைமுகம்

**முன்துறை** என்பது சங்ககாலத்தில் கழிமுகங்களின் வெளிப்பகுதியில் காணப்படும் துறைமுகமாகும். இது கழிமுகத்தின் வெளிப்பகுதியை குறிக்கிறது என்பதை ஐங்குறுநூறு என்னும் சங்க இலக்கியத்தில் கூறப்படும் *முன்துறை இலங்குமுத்து உறைக்கும் எயிறுகெழு துவர்வாய்* என்னும் வரிகளின் மூலம் அறியலாம். மேலும் இம்முன்துறையில் நாவாய் நங்கூரமிட்டு பாய்மரத்தை மடக்கி வைத்திருக்கும் என்பதை *தூங்கு நாவாய், துவன்று இருக்கை* என்று பட்டினப்பாலை குறிக்கிறது. நீர்க்கலங்களில் இருந்து நிறை அதிகமான பொருட்கள் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான பெருந்துறைக்கு செல்லும். இதையே புறம் *கூம்போடு மீம்பாய் கலையாது புகாஅர்ப் புகுந்த பெருங்கலம்* என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாக கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.
# முன்துறைமுகம்

## முன்துறைமுகங்கள்

| பெயர் | துறைமுக அரசன் | நாடு | சிறப்புகள் |  |
| --- | --- | --- | --- | --- |
| கொற்கை முன்துறை | பாண்டிய இளவரசன் | தென்பாண்டி நாடு | பாண்டியன் ஆண்ட புகழ்பெற்ற கொற்கையின் முன்துறையானது வலம்புரி சங்குகளை அதிகமாகக் கொண்டது. மேலும் இக்கொற்கை முன்துறையில் முத்துக்களும் கிடைத்தன. இது கழிமுகத்தின் வெளிப்பக்கமாக அமைந்திருந்தது. |  |
| புகார் முன்துறை | சோழ வேந்தன் | சோழ நாடு | இந்த புகார் முன்துறையில் நாவாய்கள் பாய்மரமிறக்கி அதிக நிறையுள்ள பொருட்களை இறக்கிவிட்டு மீண்டும் பாய்மரமேற்றி வேகமாக புகார் பெருந்துறைக்கு செல்லும். |  |
| தொண்டி முன்துறை | சேர வேந்தன் | சேரநாடு |  |  |
| கழார் முன்துறை | பரதவர் கோமான் மத்தி | சோழ நாடு |  |  |
| வீரை முன்துறை | வீரை வேண்மான் தித்தன் | - | போர்க்குணம் மிக்க வேளிரின் வீரை முன்துறையானது அதிகமான உப்பு வளங்களை கொண்ட உப்பளங்களை உடையது. | } |
# கேமரன் மலை

*(கேமரன் மலை என்று அழைக்கப்பட்ட **கேமரன் மலை நகரம்**, அண்மையில் **கேமரன்மலை மாவட்டம்** என நிர்வாகத் தகுதி மாற்றம் செய்யப்பட்டு உள்ளது.)*  
**கேமரன் மலை** (ஆங்கிலம்: *Cameron Highlands District*; மலாய்: *Daerah Cameron Highlands*; சீனம்: 金馬崙高原縣; ஜாவி: تانه تيڠڬي كاميرون ); என்பது மலேசியா, பகாங் மாநிலத்தில் உள்ள ஒரு மாவட்டம். முன்பு *கேமரன் மலை நகரம்* என்று அழைக்கப்பட்டது. அண்மையில் *கேமரன்மலை மாவட்டம்* என நிர்வாகத் தகுதி மாற்றம் செய்யப்பட்டு உள்ளது.  
கேமரன் மலை மாவட்டத்தின் தலைப் பட்டணம் தானா ராத்தா. பகாங் மாநிலத்தில் வட மேற்கில் அமைந்து உள்ளது. இந்த மாவட்டம் மலேசியாவிலேயே அதிகமான மலை ஊர்களைக் கொண்ட ஒரு மலைப்பகுதியாகும்.  
கேமரன் மலை மாவட்டம் சிங்கப்பூர் அளவிற்கு 712 சதுர கி,மீ. பரப்பளவைக் கொண்டது. தித்திவாங்சா மலைத்தொடர் எனும் தீபகற்ப மலேசியாவின் மத்திய மலைத் தொடரில் இந்த மலைப் பிரதேசம் அமைந்துள்ளது.
# கேமரன் மலை

## பொது

வடக்கே கிளாந்தான் மாநிலமும், மேற்கே பேராக் மாநிலமும் அதன் எல்லைப் பகுதிகளாக உள்ளன. பேராக் மாநிலத்தின் தலைநகரான ஈப்போவில் இருந்து 90 கி.மீ. தொலைவிலும், கோலாலம்பூர் மாநகரத்தில் இருந்து 200 கி.மீ. தொலைவிலும் இந்த மலைப்பகுதி உள்ளது.  
பகாங் மாநிலத்தின் மிகச் சிறிய மாவட்டமாக, அதன் மேற்கு எல்லையில் கேமரன் மலை உள்ளது. இது ஒரு சுகமான சுற்றுலாத் தளம் ஆகும். வருடம் முழுமையும் குளிராகவே இருக்கும்.  
இங்கே நிறைய தேயிலைத் தோட்டங்கள் உள்ளன. நூற்றுக்கணக்கான காய்கறித் தோட்டங்களும் உள்ளன. தமிழர்களும் கணிசமான அளவிற்கு விவசாயத் துறையில் ஈடுபட்டுள்ளனர்.
# கேமரன் மலை

## வரலாறு

கேமரன் மலைப்பகுதி 1200 - 1500 மீட்டர் உயரத்தில் அமைந்துள்ளது. வில்லியம் கேமரன் (ஆங்கிலம்: *Sir William Cameron*) எனும் பிரித்தானிய நில ஆய்வாளரின் நினைவாக **கேமரன் மலை** அல்லது **கேமரன் ஹைலண்ட்ஸ்** என்று பெயர் சூட்டப்பட்டது.  
1885 ஆம் ஆண்டு ஆங்கிலேயரின் ஆட்சிக் காலத்தில், அவர்களின் ஓய்வுத்தளமாக விளங்கிய இந்த கேமரன் மலை, 1925 ஆம் ஆண்டுக்குப் பிறகே விவசாயத் துறையில் பிரசித்திப் பெறத் தொடங்கியது.
# கேமரன் மலை

## வரலாறு

### சர் வில்லியம் கேமரன்

நில ஆய்வுகளை மேற்கொண்ட சர் வில்லியம் கேமரன் தன் ஆய்வுக் குறிப்புகளைச் சமர்ப்பிக்கும் போது, சுழிப்பு முனைகளைக் கொண்ட மலைகள் இருப்பதாகவும், பல பகுதிகளில் மென்மையான சரிவுகள் இருப்பதாகவும் கூறினார்.  
அந்தக் காலகட்டத்தில் பேராக் மாநிலத்தின் பிரித்தானிய ஆளுநராக *சர் இயூ லோ* என்பவர் இருந்தார். நில ஆய்வுகளைப் பற்றி கேள்விப்பட்ட அவர், அந்த மலைப் பகுதியில் நல்ல ஒரு நல ஆக்க நிலையத்தையும், ஓர் உடல் நலம் பேணுமிடத்தையும் உருவாக்கலாம் என்று விருப்பம் தெரிவித்தார்.
# கேமரன் மலை

## வரலாறு

### சர் ஜார்ஜ் மெக்ஸ்வல்

அது மட்டும் அல்லாமல் அந்த இடத்தில் விவசாயம் செய்யலாம் என்றும் கருத்து தெரிவித்தார். அடர்ந்த காடுகளாக இருந்த பகுதிகளில் ஒரு குறுகலான மண்பாதை போடப்பட்டது. அதன் பிறகு அங்கே குறிப்பிடத்தக்க வகையில் பெரிய அளவில் மாற்றங்கள் எதுவும் நடைபெறவில்லை.  
நாற்பது ஆண்டுகள் கழித்து, *சர் ஜார்ஜ் மேக்ஸ்வல்* *(Sir George Maxwell)* என்பவர் அந்த மலைப்பகுதிக்குச் சென்றார். அங்கே அவர் கண்ட இயற்கையின் அழகுப் படைப்புகளைப் பற்றி ஆங்கிலேய அரசு நிர்வாகிகளிடம் தெரிவித்தார்.
# கேமரன் மலை

## வரலாறு

### பிரேசர் மலை

இந்தக் கட்டத்தில் பிரேசர் மலைக்குப் *(Bukit Fraser)* பதிலாக வேறு ஒரு மலைப் பிரதேசத்தை ஆங்கிலேயர்கள் தேடிக் கொண்டு இருந்தனர். பிரேசர் மலையில் இடப் பற்றாக்குறை ஏற்பட்டதே அதற்கு மூல காரணம் ஆகும். தவிர, ஓய்வு எடுக்க விரும்புவர்களின் மனங்களைப் பெரிதாக ஈர்க்கும் வகையில் பிரேசர் மலையில் சிறப்பாக எதுவும் அமையவில்லை.  
1925இல், சிங்கோனா, தேயிலை, காபி, பழங்கள், கீரை வகைகள் பயிர் செய்ய முடியுமா என்பதைக் கண்டறிய 81 ஹெக்டர் (200 ஏக்கர்) அளவில் ஒரு வேளாண்மை பரிசோதனைத் தளம் உருவாக்கப்பட்டது. அந்தப் பரிசோதனைத் தளம், பெரம்பான் மலையில் அமைக்கப்பட்டது. அதற்கு ஒரு கண்காளிப்பாளர்ரும் நியமிக்கப்பட்டார்.
# கேமரன் மலை

## வரலாறு

### தெலும் ஆறு

இந்தக் கட்டத்தில், மலாய் மாநிலங்களின் கூட்டாட்சி *(Federated Malay States),* தெலும் ஆற்றின் *(Telom River)* மூலத்தைக் கண்டறிய கேப்டன் சி.சி.பெஸ்ட் *(Captain C.C. Best)* என்பவரை அனுப்பி வைத்தது. அந்த இடங்களை 1885-ஆம் ஆண்டிலேயே, சர் வில்லியம் கேமரன் பார்த்து ஆய்வுகள் செய்து வந்து இருப்பது கேப்டன் சி.சி.பெஸ்ட் மூலமாகத் தெரிய வந்தது.  
வேளாண்மைக்கு மிகப் பொருத்தமான இடம் என்பதும் கண்டறியப்பட்டது. அத்துடன், அந்த இடத்தில் தேயிலை பயிர் செய்தால் சிறப்பான விளைச்சல் கிடைக்கும் என்பதும் தெளிவானது.
# கேமரன் மலை

## வரலாறு

### டத்தோ ஜி. பழனிவேல்

பகாங் மாநிலத்தின் கேமரன் மலை நாடாளுமன்றத் தொகுதிக்கு, டத்தோ ஜி. பழனிவேல் என அழைக்கப்படும் கோவிந்தசாமி பழனிவேல், டேவான் ராக்யாட் மக்களவை உறுப்பினராக இருந்தவர். இவர் மலேசியாவின் இயற்கை வளங்கள் மற்றும் சுற்றுச்சூழல் அமைச்சராகவும், மலேசிய இந்தியர் காங்கிரசு தலைவராகவும் சேவை செய்தவர்.
# ஆரம்பம் (திரைப்படம்)

***ஆரம்பம்*** (*Aarambam*) *நவம்பர் 2013ல் வெளியான இந்தியத் தமிழ்த் திரைப்படம். ஏ. எம். ரத்னம், ஏ. ரகுராம் ஆகியோர் தயாரிக்க விஷ்ணுவர்த்தன் இயக்கும் இத்திரைப்படத்தில் அஜித் குமார், ஆர்யா, நயன்தாரா, டாப்சி பன்னு போன்றோர் முன்னணி வேடங்களில் நடித்தனர். யுவன் சங்கர் ராஜா பின்னணி இசையை அமைத்தார். இப்படம் 2013 ஆம் ஆண்டு அக்டோபர் 31 ஆம் நாள் திரையிடப்பட்டது. அதாவது 2013 ஆம் ஆண்டின் தீபாவளிக்கு இரண்டு நாள்களுக்கு முன்னதாக வெளியானது.*  
இத்திரைப்படம், தமிழ்ப் பதிப்பில் மட்டும் சுமார் 20 கோடி ரூபாய் வருமானம் ஈட்டியதாகத் தயாரிப்பாளர் ஸ்ரீனு பாபு பேட்டி ஒன்றில் தெரிவித்தார். அஜீத் குமாரின் 100 நாட்கள் ஓடிய திரைப்படம் ஆரம்பம்
# ஆரம்பம் (திரைப்படம்)

## நடிகர்கள்

- அஜித் குமார் - அசோக் குமார்
- ஆர்யா - அர்ஜுன்
- நயன்தாரா - மாயா
- டாப்சி பன்னு - அனிதா
- மகேஷ் மஞ்சரேகர் - மகாதேவ்
# ஆரம்பம் (திரைப்படம்)

## விருதுகள்

- விஜய் விருதுகள் (விருப்பமான திரைப்படம்)
# ஆரம்பம் (திரைப்படம்)

## விருதுகள்

### பரிந்துரைக்கப்பட்டவை

- சிறந்த தமிழ் நடிகருக்கான பிலிம்பேர் விருது
- விஜய் விருதுகள் (விருப்பமான நாயகன்)
# இரண்டாம் மூலம்

மின்னணுவியல் தொழிற்சாலைகளில், **இரண்டாம் மூலம்** (second source) என்பது முதல் மூலமான ஒரு நிறுவனத்தின் வடிவமைக்கப்பட்ட மின்னணுக் கருவிகளையும், பிற உறுப்புக்களையும் உற்பத்தி செய்யவும், விற்கவும் உரிமம் கொடுக்கப்பட்ட நிறுவனம் ஆகும்.  
பொதுவாக பொறியாளர்கள், வாடிக்கையாளர்களும் ஒற்றை மூலம் கொண்ட தயாரிப்புகள் வாங்குவதில் தயக்கம் காட்டுவர். மிக பிரபலமான, இலாபகரமான தயாரிப்புகளை தயாரிக்க முடியாமல் போகும் நிலை கொடுப்போருக்கு ஏற்படுவது போன்ற ஆபத்துக்களை தவிர்ப்பதற்காக இந்த நடைமுறையாகும். எளிமையான திரிதடையம், மின்தடையம் போன்றவைகளுக்கு அப்பாதிப்பு இல்லை. ஆனால் சிக்கலான தொகுப்புச் சுற்றமைப்பைப் பொருத்தவரையில் விற்பவர் ஒன்று அல்லது அதற்கு மேற்பட்ட நிறுவனங்களுக்கு உற்பத்தி செய்யவும் விற்கவும் உரிமம் வழங்கப்படும்.
# வலைவாசல்:கருநாடக இசை/செய்திகள்/விக்கிசெய்திகள்

- ஜனவரி 14, 2014: 26ஆவது பொங்கல் நாகசுவர விழா: சென்னை ஸ்ரீ கிருஷ்ண கான சபாவில் தொடங்கியது.
- டிசம்பர் 10, 2013: சென்னை தமிழ் இசைச் சங்கத்தின் இசை விழா 2013: டிசம்பர் 21 அன்று ஆரம்பமாகிறது.
- டிசம்பர் 6, 2013: ஜெயா தொலைக்காட்சியின் இசை விழா: சஞ்சய் சுப்ரமணியனின் வாய்ப்பாட்டு இசை நிகழ்ச்சி.
# தொட்டறி உணரி

**தொட்டறி உணரி** (Tactile sensor) என்பது தொடுதல், விசை அல்லது அழுத்தம் போன்றவற்றை உணரக்கூடியதாக உள்ள ஒரு ஆற்றல்மாற்றி ஆகும். தொட்டறி உணரி எங்கெல்லாம் தொடு பரப்பும், அளக்கவேண்டிய மற்றும் பதிவுசெய்ய வேண்டிய சுழ்நிலையும் தொடர்புகொள்ள வேண்டுமோ அங்கெல்லாம் பொருத்தப்படும். தொட்டறி உணரிகள் தானியங்கியல், கணினி மென்பொருள் போன்ற பல வகைப் பயன்பாடுகளை கொண்டுள்ளது; பத்திரக் கட்டகத்திற்கும் கூட.  
தானியங்கிவியலில் ஒரு புதிய திசைக்கு கொண்டுசெல்லக்கூடிய வகையில் ஒரு குறைந்த செலவுடைய தொட்டறி உணரியை கண்டறிந்துள்ளதாக ஹார்டுவேர்டு பல்கலைக்கழத்தின் பயன்பாட்டு அறிவியல் ஆய்வாளர்கள் கூறியுள்ளனர். இவ்வாய்வில் தானியங்கியின் கை முரட்டுத்தனமாக தனக்கு கொடுத்தப் பணிகளைச் செய்யாமல் மென்மையாக செயல்படுகின்றன என ஹார்டுவேர்டு பல்கலைக்கழத்தின் செய்தியறிக்கையில் குறிப்பிடப்பட்டுள்ளது.
# பிரெஞ்சு மொழிக்கான கியுபெக் வாரியம்

**கியூபெக் பிரெஞ்சு மொழிக்கான வாரியம்** (Office québécois de la langue française) என்பது கியூபெக்கில் பிரெஞ்சு மொழியின் நலத்தையும் வளர்ச்சியையும், ஆங்கிலமயமாக்கத்தை எதிர்ப்பதையும் இலக்காகக் கொண்ட ஒர் அரச நிறுவனம் ஆகும். கியூபெக்கில் பிரெஞ்சு மொழி அச்சுறுத்தலுக்கு உள்ளாகி இருந்தாக உணரப்பட்ட 1960 களில் இந்த அமைப்பு உருவாக்கப்பட்டது. 1977 ஆம் ஆண்டு கொண்டுவரப்பட்ட பிரெஞ்சு மொழி உரிமைச் சட்டம் இந்த அமைப்பின் நோக்குகளையும் அதிகாரங்களையும் விரிவாக்கியது. பிரெஞ்சு மொழியைப் பாதுகாப்பதற்காக கடுமையான சட்டங்களை இது அமுல்படுத்தி வருகிறது.
# பிரெஞ்சு மொழிக்கான கியுபெக் வாரியம்

## அமுல்படுத்தும் சட்டங்கள்

- வணிகங்கள் பிரெஞ்சில் தமது வணிகத்தை முன்னெடுக்க வேண்டும் என்ற கட்டாயம்.
- வணிகங்கள் பயன்படுத்தும் கணினிகள், மென்பொருட்கள் அனைத்தும் பிரெஞ்சில் அமைய வேண்டும்.
- அரச மொழியாக பிரெஞ்சை அமுல்படுத்தல்.
- கல்வி மொழியாக பிரெஞ்சை அமுல்படுத்தல்.
- சட்ட மொழியாக பிரெஞ்சை அமுல்படுத்தல்.
- கியூபெக்கு குடிவருபவர்களின் பிரெஞ்சு மொழியறிவு பெற வேண்டும்.
- வணிக விளம்பரப் பலகைகளில் பிரெஞ்சு மொழியின் முதன்மைத்துவம்.
- உணவகங்களில் உள்ள உணவுப் பட்டியல்கள் பிரெஞ்சில் இருக்க வேண்டும்.
# கெப்லர்-62

விண்வெளியில் உலவும் கோள்கள் தமது சூரியனைச் சுற்றிக் கடந்துசெல்வதைக் கண்டுபிடிக்கும் நோக்கத்தோடு நாசா நிறுவனம் விண்வெளியில் செலுத்தியுள்ள கெப்லர் (விண்கலம்), தனது பார்வைவீச்சில் கண்டுபிடித்த சூரியன்களுள் ஒன்றுக்கு *கெப்லர்-62* என்று பெயரிடப்பட்டுள்ளது.
# கெப்லர்-62

## தகவல்கள்

2013, ஏப்பிரல் 18ஆம் நாள் வெளியிடப்பட்ட அறிவிப்பின்படி, கீழ்வரும் தகவல்கள் தெரிகின்றன:
- கெப்லர்-62 என்னும் சூரியனுக்கு 5 கோள்கள் உள்ளன.
- அக்கோள்களுள் இரண்டு மட்டும் திடத்தன்மை கொண்டவையாகவும், அச்சூரியனிலிருந்து பொருத்தமான தூரத்தில் அமைந்து, உயிர்வாழதகு நிலை கொண்டனவாகவும் உள்ளன. அந்த இரு கோள்களுக்கும் முறையே கெப்லர்-62இ, கெப்லர்-62எஃப் என்றும் பெயர் கொடுக்கப்பட்டுள்ளன.
# கெப்லர்-62

## அளவைகள்

கெப்லர்-62 என்னும் சூரியன் நமது சூரியனின் பருமனில் 69% என்றும், ஆரையில் 62% என்றும் உள்ளது. அதன் மேல்மட்ட வெப்பம் 4925 ± 70 K ஆக உள்ளது. அது 7 ± 4 பில்லியன் ஆண்டுகளுக்கு முன் தோன்றியது.  
பூமியிலிருந்து நோக்கும்போது கெப்லர்-62 மிக மங்கலாக உள்ளதால் சாதாரண கண்பார்வைக்குத் தெரியாது. அதன் பிரகாச அளவு 13.8 என்று கணிக்கப்பட்டுள்ளது.
# வான்சேவை அழைப்புக் குறியீடுகள்

**வான்சேவை அழைப்புக் குறியீடுகள்** (*airline call signs*) வணிக வான்வழிப் கோக்குவரத்து நிறுவனங்களை *அழைக்கப்* பயன்படுத்தப்படும் குறியீடுகளாகும். ஒரு வானூர்தியை அடையாளப்படுத்த இது பயன்படுகிறது. பெரும்பாலான வான்பயண சேவையாளர்களின் பயன்பாட்டுமொழி ஆங்கிலமாக இருப்பதால் இது **கால்சைன்** எனப்படுகிறது.  
வான்பயண வழித்திட்டம் வானூர்தி பதிவுஎண்ணைப் பயன்படுத்துவதில்லை. இந்த வான்வழியை அடையாளப்படுத்தும் வண்ணம் தனித்தன்மையுடைய குறியீடுகள் வழங்கப்படுகின்றன:
- மூன்று எழுத்துக்களால் ஆன சேவையாளர் குறியாடு - (சில நாடுகளில் இரண்டு எழுத்துக்களைக் கொண்டதாகவும் இருக்கலாம்) இந்தக் குறியீட்டை வானூர்தி இயக்கும் நிறுவனங்கள், வான்பயணக் கட்டுப்பாட்டு ஆணையங்கள், மற்றும் பிற சேவைகளுக்கு ஐசிஏஓ'' வரையறுக்கிறது (ஆவணம். 8585).
- நிறுவனத்தின் வான்பயண எண்ணை ஒத்திருக்கும், ஆனால் கட்டாயமில்லை, ஒன்றிலிருந்து நான்கு இலக்கங்களைக் கொண்டிருக்கும் எண் (பன்னாட்டு வான் போக்குவரத்து சங்கம்)
- சில நேரங்களில் இரண்டு எழுத்துள்ள அடையாள பிற்சேர்க்கை.
வழக்கமாக, இந்த அடையாளக் குறியீடு திரும்பத் திரும்ப நேரும் வான்பயண வழித்திட்டங்களுக்கு (வழக்கமான வான்பயணங்கள்) மீளவும் பயன்படுத்தப்படுகின்றன.  
எடுத்துக்காட்டுகள்: AFR3321 ( 3321) - RA306JC - DLH213 - AFL123 - KAL908 (
வானொலித் தொடர்பில் இது *ஏஎஃப்ஆர்* என்பதற்கு *ஃபாக்ஸ்ட்ராட் ஆல்ஃபா ரோமியோ* எனவும் *டிஎல்எச்* என்பதற்கு *டெல்ட்டா லிமா ஹோட்டல்* எனவும் குறிப்பிடப்படுகின்றன.  
சில குறியீடுகளைக் கொண்டு வான்சேவை நிறுவனத்தை அடையாளம் காண்பதில் சிக்கல்கள் இருக்கலாம். இதற்கு பல காரணங்கள் உள்ளன:
- வரலாற்றுக் காரணங்கள்: தனது வரலாற்றில் நிறுவனத்தின் பெயர் மாற்றமடைந்தும் குறியீடு மாறாதிருத்தல்.
- ஏற்கனவே உள்ள பிறிதொரு வான்சேவையாளருடன் குழப்பம் நேராதிருக்க (eg ).
- வணிகக் காரணங்கள்: நிறுவனத்தின் பிரதிபலிப்பிற்காக (eg clubs, symbol of Ireland)  
அழைப்புக் குறியீடுகளின் பட்டியலுக்கு, காண்க: .
# வான்சேவை அழைப்புக் குறியீடுகள்

## ஐஏடிஏ வான்சேவையாளர் அடையாளக்குறி

**ஐஏடிஏ வான்சேவையாளர் அடையாளக்குறி ** (IATA airline designators) அல்லது **ஐஏடிஏ முன்பதிவு குறியீடுகள்**, உலகின் பல்வேறு வான்சேவையாளர்களுக்கும் பன்னாட்டு வான் போக்குவரத்து சங்கம் (IATA) வழங்கும் இரண்டு வரியுருக்களைக் கொண்ட அடையாளக் குறியீடுகளாகும். இதன் வரையறை ஐஏடிஏயின் *சீர்தர அட்டவணை தகவல் செய்முறையேட்டில்*, விவரிக்கப்பட்டுள்ளது. மேலும் ஐஏடிஏயின் *வான் சேவையாளர் குறியீட்டு விவரத்திரட்டில்*. இவை விளக்கப்பட்டுள்ளன. (இரண்டுமே ஆண்டுக்கு இருமுறை வெளியிடப்படுகின்றன.)
# வான்சேவை அழைப்புக் குறியீடுகள்

## மேற்சான்றுகள்

- Morten, Beyer and Agnew International Aviation Oracle
# முதல் நூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இரண்டு வகையாகப் பார்த்தனர்.
நூலாசிரியர் தாமே ஆய்ந்து கண்ட உண்மைகளைக் கூறும் நூல் **முதல்நூல்**. முதல்நூலைப் பின்பற்றித் தன் கருத்துகளையும் இணைத்து எழுதப்படும் நூல் வழிநூல்.  
;முதல்நூல்
முதல்நூல் பற்றித் தொல்காப்பியர் கூறும் கருத்தை நன்னூல் வழிமொழிகிறது.  
அறிவு விளக்கம் பெற்றவன் முனைவன். ஆள்வினை , ஊழ்வினை , சூழ்வினை எனப்பட்ட வினைகளில் சூழ்வினை இல்லாதவன் இந்த முனைவன். இப்படிப்பட்ட முனைவன் தன் அறிவுக் கண்ணால் கண்ட உண்மைகளை வெளிப்படுத்தும் நூல் முதல்.  
நன்னூலை நோக்கத் தொல்காப்பியம் ஒரு முதல்நூல்.
# வழிநூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இலக்கண நூல்கள் வகைப்படுத்திப் பார்க்கின்றன.  
;தொல்காப்பியப் பார்வை
தொல்காப்பியம் நூல்களை முதல்நூல், வழிநூல் என இரண்டாக வகைப்படுத்துகிறது.  
**வழிநூல்** முதல்நூலின் வழியே தோன்றும் நூல் என்கிறது.  
தொல்காப்பியம் வழிநூலை
1. முதல்நூலைத் தொகுத்துச் சுருக்கமாகக் கூறும் நூல்,
1. முதல்நூலை விரிவுபடுத்திக் கூறும் நூல்,
1. முதல்நூலைத் தொகுத்தும் விரித்தும் கூறும் நூல்,
1. முதல்நூலை மொழிபெயர்த்துக் கூறும் நூல்  
என மேலும் நான்கு வகைப்படுத்திப் பார்க்கிறது.  
;நன்னூல் பார்வை
நன்னூல் நூலை மூன்று வகைப்படுத்துகிறது.
1. முதல்நூல்,
1. வழிநூல்,
1. சார்புநூல்
என்பன அவையாகும்.  
- **வழிநூல்** - முதல்நூலின் கருத்துகளை முழுமையாக ஏற்று, பின்னோன் சில வேறுபாடுகளைக் கூட்டிக் கூறுவது வழிநூல்.  
- **சார்பு-நூல் என்னும் புடைநூல்** - முதல்நூலில் ஒரு பகுதியையும், வழிநூலின் ஒரு பகுதியையும் ஏற்றுக்கொண்டு, அவர்களோடு மாறுபட்டுக் கூறும் நூல் புடைநூல் எனப்படும்.